Nintendogs

Nintendogs on Nintendon kehittämä ja julkaisema lemmikkieläin-simulaatiopeli, joka julkaistiin vuonna Nintendo DS:lle.
Pelistä on julkaistu useita eri versioita eri maissa.
Pelaaminen.
Pelaaja voi sekä hoitaa, että leikkiä virtuaalisen koiransa kanssa kosketusnäytön ja mikrofonin avulla.
Pelissä hyödynnetään mikrofonia, jolla koiralle opetetaan temppuja puhumalla. Peliin haluttin mukaan langaton yhteys toisiin pelaajiin, joka vastaisi koiranomistajien tapaa tavata toisia koiranomistajia.
Aloittaminen.
Peli alkaa, kun pelaaja saapuu kenneliin ja hankit ensimmäisen pentusi. Kussakin pelin versiossa on aluksi saatavilla kuudesta koirarodusta sekä uroksia että naaraita ja muutamia värimuunnoksia. Keräämällä koulutuspisteitä kenneliin tulee uusia rotuja. Aluksi pelaajalla on käytössään tuhat puntaa, josta noin puolet menee koiran ostoon. Kun pelaaja on valinnut ensimmäisen pentunsa, on aika viedä se kotiin. Ennen kuin sitä voi kävelyttää tai käyttää kilpailuissa, on koira nimettävä ja opetettava istumaan. Peli kertoo, kuinka pentu nimetään, ja kuinka sille opetetaan temppuja.
Hoito.
Kun pelaaja on tehnyt yllä mainitut asiat, hänen tehtäväkseen annetaan pennun hoito ja koulutus. Pentuasi voi rapsuttaa käyttämällä kosketusnäyttöä ja stylus-kynää. Kun pentu on likainen, nälkäinen tai janoinen, pelaajan täytyy hoitaa asiat kuntoon niin pian kuin mahdollista.
Esineet ("Supplies").
Täällä säilytetään kaikki koiran lelut (toys), urheiluvälineet (sports), vaatetarvikkeet (accessories), ruoka- ja pesutarpeet (care), äänilevyt (music), kellot (clock) sekä muut tavarat (etc.), jotka pelaaja löytää lenkiltä.
Ulkoiluttaminen ("Go out").
Täällä voi viedä koiran lenkille (walk), käydä kaupassa (shopping), ilmoittaa koiran kilpailuun (contests), tavata toisia koiria Haukkutilassa (Bark Mode) tai tarkistaa tietoja (info).
Pelaaja voi ilmoittaa koirasi kolmeen erilaiseen kilpailuun: Frisbee-, Agility- ja Tottelevaisuuskisaan. Jokaisessa kilpailussa on viisi luokkaa: Aloittelijat, Avoin luokka, Asiantuntijat, Mestarit ja Suurmestarit. Kaikissa luokissa on omat aika- ja pisterajat,jotka täytyy ylittää päästäkseen seuraavaan luokkaan. Jos et saa tiettyä pistemäärää, sinut pudotetaan alemmalle tasolle.
Pelaaja tapaa täällä toisia koiria ja vaihtaa lahjoja.
Täällä voi muun muassa tarkistaa Koulutuspisteet.
Kehitys.
Shigeru Miyamoto kertoi pelin idean syntyneen kun hänen perheensä osti koiran.
Aluksi peliä suunniteltiin Nintendo GameCubelle, mutta tehtiinkin lopulta DS:lle. Pelin demo nähtiin ensi kerran vuoden 2004 E3-messuilla. 
Julkaisuversiot.
Pelistä on olemassa useita versioita, joista seuraavat on julkaistu Suomessa: "Labrador and Friends", "Dachshund and Friends", "Chihuahua and Friends" ja "Dalmatian and Friends".
Amerikassa on julkaistu yllä mainittujen lisäksi "Best Friends"-versio, joka sisältää aluksi 6 suosituinta Nintendogs-rotua. Japanissa "Labrador and Friends" on julkaistu nimellä "Shiba and Friends".
Yhdessä vaiheessa pelin pohjoisamerikkalaisen version nimi oli "Puppy Times", mutta nimi vaihdettiin ennen julkaisua.
Pelille julkaistiin seuraaja "Nintendogs + Cats".
Myynti.
Peli myi yli 1,5 miljoonaa kappaletta.
Vastaanotto.
"Famitsu" -lehdessä peli sai täydet 40/40 pistettä, mihin oli yltänyt vain 12 muuta peliä. 
Peli sai GameSpotin arvostelussa arvosanaksi 9.1/10. Kritiikkiä peli sai muutamista rajoituksista, jotka tuntuvat ajoittain tarpeettomilta.